![armenia_small_emblem[1]]()

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

 **ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆ**

**ԳԼԽԱՎՈՐ ՔԱՐՏՈՒՂԱՐ**

|  |  |
| --- | --- |
| Երևան-0010, Հանրապետության հր., Կառավարական տուն 3 |  |

 **№ ԱԵ//35030-2022**

«Գլավդորստրոյ» ԲԸ-ի տնօրեն («ԳԴՍ» ԲԸ)

Ս. Պետրոսյանին

ՌԴ, ք․ Մոսկվա, Վերնայա փողոց, շենք 1, բն. 4

ՀՎՀՀ 7729511888

glavdorstroy.ao@inbox.ru

Հարգելի՛ պարոն Պետրոսյան

ՀՀ տարածքային կառավարման և ենթակառուցվածքների նախարարության (այսուհետ՝ Պատվիրատու) և «Գլավդորստրոյ» ԲԸ-ի (այսուհետ՝ Կապալառու) միջև 29.09.2022թ.-ին «Գնումների մասին» ՀՀ օրենքի 15-րդ հոդվածի 6-րդ կետի համաձայն կնքվել է «ՏԿԵՆ-ՀԲՄԱՇՁԲ-2022/24Շ-1» ծածկագրով կապալային աշխատանքների կատարման պետական գնման պայմանագիր /այսուհետ՝ Պայմանագիր/, որի շրջանակում Կապալառուի կողմից ներկայացվել է Պայմանագրի և որակավորման ապահովումներ՝ տուժանքի ձևով։

2022 թվականի նոյեմբերի 30-ի Ձեր գրությամբ հայտնել եք, որ Կապալառուն հրաժարվում է կատարել Պայմանագրի 8-րդ չափաբաժնով նախատեսված աշխատանքները Ֆինանսական միջոցներ նախատեսվելուց հետո, առաջարկելով լուծել Պայմանագիրը։

Միևնույն ժամանակ Պայմանագրի 1-ին չափաբաժնով նախատեսվում էր իրականացնել Հ-55, Հրազդանի տրանսպորտային հանգույց-Ծաղկաձորի մարզահամալիր հանրապետական նշանակության ավտոմոբիլային ճանապարհի կմ0+000-կմ10+500 հատվածի հիմնանորոգման աշխատանքներ։ Պայմանագրի 8.13 կետի համաձայն՝ Պայմանագրով նախատեսված աշխատանքների կատարումն իրականացվում է այդ նպատակով ֆինանսական միջոցների առկայության և դրա հիման վրա կողմերի միջև համապատասխան համաձայնագրի կնքման միջոցով։ Համաձայնագրի բացակայության պայմաններում Կապալառուն վերոնշյալ ճանապարհի կմ0+000-կմ4+000 հատվածում կատարել է ծածկի ֆրեզավորման աշխատանքներ և ձմեռային ժամանակաշրջանին ընդառաջ աշխատանքները դադարեցրել է: Ֆրեզավորման աշխատանքները կատարվել են ոչ համաչափ, որի արդյունքում ծածկի երկայնական ակոսները մոտ 2.0 սմ խորություն ունեն: Այս հանգամանքը ձյան տեղումների ժամանակ լուրջ խոչընդոտներ է ստեղծել ձմեռային պահպանման աշխատանքների իրականացման համար (հաշվի առնելով Հրազդանի խիստ ձմեռը, ծածկի ձյան շերտի մաքրումից և մշակումից հետո ակոսներում կուտակված ձյունը հաճախ կվերածվի սառույցի): Իրականացված ֆրեզավորման աշխատանքները ձմռան նախաշեմին լուրջ խոչընդոտներ են ստեղծել Հ-55, Հրազդանի տրանսպորտային հանգույց-Ծաղկաձորի մարզահամալիր հանրապետական նշանակության ավտոմոբիլային ճանապարհի կմ0+000-կմ10+500 հատվածի անվտանգ շահագործման համար։

Պայմանագրի 3․1․4 կետի «ա» ենթակետի համաձայն՝ Պատվիրատուն իրավունք ունի միակողմանի լուծել Պայմանագիրը և պահանջել հատուցելու իրեն պատճառված վնասները, եթե Կապալառուն ժամանակին չի սկսում աշխատանքի կատարումը, իսկ Պայմանագրի 3․4․6 կետի համաձայն՝ Կապալառուն պարտավոր է Պայմանագրի 3․1․4 կետով նախատեսված հիմքով պայմանագրի լուծման դեպքում հատուցել Պատվիրատուին պատճառված վնասները և վճարել Պայմանագրի 6․3 կետով նախատեսված տուգանքը։

Հաշվի առնելով վերոգրյալը ծանուցում ենք, որ Պայմանագիրն ամբողջությամբ միակողմանի լուծվում է։

Հայտնում ենք նաև, որ հիմք ընդունելով «Գնումների մասին» ՀՀ օրենքի 6-րդ հոդվածի 2-րդ մասի պահանջները Պատվիրատուի կողմից կնախաձեռնվի «Գլավդորստրոյ» ԲԸ-ին գնումների ընթացակարգերին մասնակցելու իրավունք չունեցող մասնակիցների ցուցակում ներառելու գործընթաց։

Ընկերության տվյալներն օրենքով սահմանված կարգով կներկայացվեն լիազոր պետական մարմին:

Միաժամանակ տեղեկացնում ենք, որ Ընկերության կողմից տուժանքի ձևով ներկայացված պայմանագրի և որակավորման ապահովումները սահմանված կարգով կներկայացվի ընկերությանը սպասարկող բանկ՝ տուժանքի մասին համաձայնագրով սահմանված գումարները ՀՀ ֆինանսների նախարարության կողմից բացված 900005000758 և 900008000664 գանձապետական հաշվեհամարներին փոխանցելու նպատակով։

 Հարգանքով`

 Ա․ Երիցյան

**Կատարող**՝ Գնումների համակարգման բաժնում փորձագետ, Կ. Բաբախանյան

Հեռ. 010511329